
Neki ljudi iz našeg džemata još za života sebi iskopaju ***[kabur](https://pitajucene.com/search/kabur/questions/ "Pretraži pitanja o kaburu")*** i iznad njega postave mramornu ploču, praktično prisvajajući to mjesto. Je li ispravno to što rade?


* 
* 
* 
* 
* 
* 
* 

 

Je li dozvoljeno rezervisati mezar prije smrti?
===============================================

 

Ako se radi o kopanju mezara u zajedničkom mezarju, to je zabranjeno iz dva razloga: prvo, time se zauzima mjesto ljudima koji prije presele na ***[ahiret](https://pitajucene.com/search/ahiret/questions/ "Pretraži pitanja o ahiretu")***, a pravo svih ljudi u javnom mezarju istovjetno je; čovjek ne zna kada će preseliti na onaj svijet, i možda će iskopani mezar stojati deset, dvadeset, trideset ili više godina; i drugo, nijedan čovjek ne zna gdje će umrijeti: **“I ne zna čovjek u kojoj će zemlji umrijeti…”** (Lukman, 34.)  

Neki ljudi rezerviraju mjesto u mezarju u svom kraju, a presele na drugom dijelu zemaljske kugle. Najbolje je iskopati mezar nakon smrti muslimana, tako je učinjeno kada je umro najbolji Allahov rob: ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ. (Ibn Madže, 2/32/1579, i Ahmed, 3/139/12438. Imam Busiri i Ibn Mulekkin predanje smatraju ispravnim, a Nevevi, Ibn Hadžer i Sanani dobrim. Vidjeti *Misbahuz-zudžadža*, 2/39, *Hulasatul-bedril-munir*, 1/268, *Hulasatul-ahkam*, 2/1011-1012, *Et-Telhisul-habir*, 2/688, i *Subulus-selam*, 2/110.)  

A ako se radi o rezerviranju mezara na privatnom zemljištu, tada nije zabranjeno jer time se ne nanosi šteta drugim ljudima. Imam Buharija zabilježio je predanje u kojem stoji da je Aiša, radijallahu anha, rezervirala sebi mjesto u svojoj sobi, pored Poslanika, ﷺ, i Ebu Bekra, a kada je Omer, radijallahu anhu, na samrtnoj postelji, zatražio da mu ga prepusti, ona je to učinila, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


